ועדת הכלכלה, כנסת 25, פרוטוקול מספר 186, 2023-07-18 00:00

שלום דנינו: אנחנו פותחים את ישיבת ועדת הכלכלה

שלום דנינו:  על סדר היום הצעת תקנות הסדרת פעילות חברות דירוג האשראי (הוראת שעה), התשפ"ג- 2023

שלום דנינו:      את מקריאה ואחר כך מאשרים ומסיימים?     

אביגיל כספי: כן

אביגיל כספי:  צריך להצביע

אביגיל כספי:  בדרך כלל המשרד או הגוף הממשלתי מציג

אביגיל כספי:      הצעת תקנות הסדרת פעילות חברות דירוג האשראי (הוראת שעה), התשפ"ג- 2023     

עודד פורר: אנחנו, רשות ניירות ערך

עודד פורר:  ראיתי שאביגיל נתנה הסבר יותר טוב משלי ולכן אני רק אומר שזה רק חלק מ-12 תקנות מקבילות

עודד פורר:  11 העברנו כבר בוועדה מקבילה, בוועדת הכספים, ומספר 12 נמצאת כאן

עודד פורר:  אורית תעשה עבודה יותר טובה ממני והיא תסביר

אורית שרייבר: מדובר כאן רק על חברות הדירוג

אורית שרייבר:  מדובר בהפחתה של 30 אחוזים מהאגרה השנתית של חברות הדירוג וביטול של הוראת השעה הקיימת

אורית שרייבר:  יש הוראת שעה שהעברנו ב-2021 שתקפה גם השנה, עד 2023

אורית שרייבר:  בגלל שאנחנו מבקשים גם להגדיל את שיעור ההפחתה וגם להאריך את משך הוראת השעה, הטכניקה המשפטית שנקטנו בה היא ביטול הוראת השעה הקיימת וקביעת הוראת שעה חדשה

שלום דנינו: נעבור להקראה

אורית שרייבר: תקנות הסדרת פעילות הדירוג בחברות האשראי (הוראת שעה), התשפ"ג-2023     בתוקף סמכותי לפי סעיף 51 לחוק להסדרת פעילות חברות דירוג האשראי התשע"ד-2014, לפי הצעת הרשות ובאישור ועדת הכלכלה של הכנסת, אני מתקין תקנות אלה:     

אורית שרייבר: יראו כאילו בתקנות הסדרת פעילות חברות דירוג אשראי התשע"ד-2014 (להלן – התקנות העיקריות), בתקנה 26, בסופה נאמר:     (ו)	על אף האמור בתקנת משנה (א), סכום האגרה השנתית יהיה בשיעור של 70 אחוזים מן הסכום המפורט בה כפי שהשתנה לפי תקנה 27 ביום השינוי בכל שנה מעוגל לסכום הקרוב שהוא מכפלה של חמישה שקלים חדשים

אורית שרייבר: בשנת הכספים 2025 יראו כאילו בתקנות העיקריות, בתקנה 26, בסופה נאמר:     (ו) על אף האמור בתקנת משנה (א), סכום האגרה השנתית יהיה בשיעור של 85 אחוזים מן הסכום המפורט בה כפעי שהשתנה לפי תקנה 27 ביום השינוי בכל שנה מעוגל לסכום הקרוב שהוא מכפלה של חמישה שקלים חדשים

אורית שרייבר:      אני רק אסביר שיש כאן	 הבדל בין שנת 2023 ו-2024, שם שיעור ההפחתה יעמוד על 30 אחוזים לעומת 2025, שם שיעור ההפחתה יעמוד על 15 אחוזים

שלום דנינו: זה התיקון

שלום דנינו:  חבר הכנסת עודה, אתה רוצה לומר משהו?     

איימן עודה: כבוד היושב ראש, אני לא רוצה להפריע לכיוון של הדיון כי הוא נמצא בכיוון מאוד מחודד

איימן עודה:  אני באתי לדבר דווקא על הקשר בין בעיות האשראי בקרב האוכלוסייה הערבית לבין העלאת הפשיעה והשוק האפור

איימן עודה:  אני לא רוצה להיכנס לזה כי אני אגרום להסטת הדיון ואני לא רוצה לעשות זאת

שלום דנינו: למישהו מהחברים כאן יש משהו להוסיף? לא

שלום דנינו:  אנחנו נעבור להצבעה

שלום דנינו:  אם חבר הכנסת יימנע, אנחנו נסיים את זה ותכף נדבר על הנושא אותו הצגת

שלום דנינו:        מי בעד? 2

שלום דנינו:  יש מתנגדים? יש נמנעים?     

שלום דנינו: אושר     

שלום דנינו: אושר פה אחד

שלום דנינו:      נעבור לנושא השני, ביטול התקנות הקיימות

שלום דנינו: התשפ"ג-2023     

שלום דנינו: לפני שאת מקריאה אני רוצה להגיד לחבר הכנסת עודה שאנחנו בוועדת הכלכלה עם עיניים מאוד מאוד פקוחות לכל מה שהמגזר מעלה

שלום דנינו:  אתמול ישבנו על נושא התחבורה, הכבישים והפרויקטים

שלום דנינו:  לא הסתפקנו בישיבה ואנחנו ביקשנו מאחמד טיבי לרכז ארבעה, חמישה, שישה פרויקטים שהם הכי חשובים ואנחנו נעשה בחדר האחורי פגישה ספציפית לזה עם האנשים המוסמכים במשרד התחבורה

איימן עודה: אני מסתפק בזה

שלום דנינו: גם בנושא הכלכלה לגבי האשראים, קיימנו כמה ישיבות על זה ואם צריך נעשה ישיבה ספציפית בנושא

איימן עודה: תודה רבה לכם

עודד פורר: אם חבר הכנסת עודה רוצה להיפגש איתנו, אנחנו נשמח להיפגש איתו

שלום דנינו: תודה

אורית שרייבר: תקנות הסדרת פעילות חברות דירוג האשראי (הוראת שעה), התשפ"א-2021 (ביטול), התשפ"ג-2023     בתוקף סמכותי לפי סעיף 51 לחוק להסדרת פעילות חברות דירוג האשראי התשע"ד-2014, לפי הצעת הרשות ובאישור ועדת הכלכלה של הכנסת אני מתקין תקנות אלה

אורית שרייבר: תקנות הסדרת פעילות חברות האשראי (הוראת שעה), התשפ"א-2021 – בטלות

שלום דנינו: למישהו יש הערה נוספת? אין

שלום דנינו:      מי בעד? 1

שלום דנינו:  מי נגד? מי נמנע?     

שלום דנינו: אושר     

שלום דנינו: אושר פה אחד

שלום דנינו:      תודה רבה לכם

אורית שרייבר: נשמח להגיד תודה רבה על שהכנסתם את זה בלו"ז הצפוף של הוועדה

שלום דנינו: תודה רבה